8. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 59 της 1/9 Φεβρ.1988 (ΦΕΚ Α' 22) (Διόρθ. Σφαλμ. στο ΦΕΚ Α' 93/18  Μαΐου 1988) Προσαρμογή της Ελληνικής νομοθεσίας στις διατάξεις της Οδηγίας 86/216/ΕΟΚ του Συμβουλίου των Ευρωπαϊκών Κοινοτήτων της 26ης Μαΐου 1986 "για την τροποποίηση, λόγω της προσχώρησης της Πορτογαλίας, της Οδηγίας 83/416/ΕΟΚ σχετικά με την έγκριση τακτικών διαπεριφερειακών αεροπορικών υπηρεσιών για τη μεταφορά επιβατών, ταχυδρομείου και εμπορευμάτων μεταξύ των κρατών μελών". Έχοντας υπόψη: 1.Τις διατάξεις του άρθρ. 9 του Νόμ. 5017/1931 "περί Πολιτικής Αεροπορίας" (ΦΕΚ 158). 2.Τις διατάξεις των άρθρ. 1 παρ. 1 και 3 παρ. 1 του Νόμ. 1338/1983 "Εφαρμογή του Κοινοτικού Δικαίου" (ΦΕΚ 34), όπως τροποποιήθηκαν με τις διατάξεις των παρ. 1, 2 και 3 του άρθρ. 6 του Νόμ. 1440/1984 (ΦΕΚ 70 Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο Κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ" (ΦΕΚ 70/2.Α/21.5.1984). 3.Την Α 9211/ΔΙΟΝΟΣΕ 1737/87 κοινή απόφαση του Πρωθυπουργού και του Υπουργού Εθνικής Οικονομίας "περί αναθέσεως αρμοδιοτήτων εις τους Υφυπουργούς Εθνικής Οικονομίας" (ΦΕΚ 702/Β/ 4.12.87). 4.Την 649/1987 γνωμοδότηση του Συμβουλίου της Επικρατείας, με πρόταση του Υπουργού Μεταφορών και Επικοινωνιών και του Υφυπουργού Εθνικής Οικονομίας, αποφασίζουμε: Άρθρ.1.-Σκοπός του δ/τος αυτού είναι η προσαρμογή της Ελληνικής νομοθεσίας στις διατάξεις της Οδηγίας 86/216/ΕΟΚ του Συμβουλίου των Ευρωπαϊκών Κοινοτήτων, της 26ης Μαΐου 1986, "για τη τροποποίηση, λόγω της προσχώρησης της Πορτογαλίας, της Οδηγίας 83/416/ΕΟΚ σχετικά με τη έγκριση τακτικών διαπεριφερειακών αεροπορικών υπηρεσιών για τη μεταφορά επιβατών, ταχυδρομείου και εμπορευμάτων μεταξύ των κρατών μελών" που δημοσιεύθηκε στην Ελληνική γλώσσα στην Επίσημη Εφημερίδα των Ευρωπαϊκών Κοινοτήτων (έκδοση της 6.8.86 αριθ. L-152 σελίδα 47). Άρθρ.2.-1.(Αντικαθίσταται η παρ. 1 άρθρ. 12 Π.Δ. 1/1985, ΦΕΚ Α' 1, ανωτ. αριθ. 7). 2.(Προσθέτεται άρθρ. 12α στο Π.Δ.1/1985, ΦΕΚ Α' 1, ανωτ. αριθ. 7). 3.(Αντικαθίσταται το Παράρτημα Α' του άρθρ. 13 Π.Δ. 1/1985, ΦΕΚ Α' 1, ανωτ. αριθ. 7). Άρθρ.3.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Σελ. 534(α) Τεύχος 1Β-2-1 Σελ. 106 38.Κ.β.8 Αεροπορικό Δίκαιο 90 